
I VISPĀRĪGĀ INFORMĀCIJA
1.1. [bookmark: _Hlk196841809]Dabas aizsardzības pārvaldes atklāts konkurss “Būvuzraudzības pakalpojumu sniegšana projektam Nr.2.2.3.3/3/25/I/001 “Ieguldījums Natura 2000 Latvijā I”” (identifikācijas numurs: DAP 2026/36-AK) (turpmāk – Iepirkums).
1.2. Pasūtītājs: 
	Dabas aizsardzības pārvalde (turpmāk – Pasūtītājs)

	Adrese:
	Baznīcas iela 7, Sigulda, Siguldas novads, LV-2150


	Reģistrācijas Nr.:
	90009099027

	PVN reģistrācijas Nr.:
	LV90009099027

	Tālruņa Nr.:
	+ 371 67509545

	E-pasta adrese:
	pasts@daba.gov.lv

	Kontaktpersona:
	Jogita Berce, projekta “Ieguldījums Natura 2000 Latvijā I” iepirkumu un līgumu vadības eksperte, tālr. +37129328744
Ieva Lazdiņa, Dabas aizsardzības pārvaldes iepirkumu vadītāja, tālr. + 371 25962446

	Darba laiks:
	Pirmdiena 8:30-18:00;
Otrdiena 8:30-17:00;
Trešdiena 8:30-17:00;
Ceturtdiena 8:30-17:00;
Piektdiena 8:30-16:00



1.3. Iepirkuma komisija: Iepirkuma procedūru veic ar Pasūtītāja ģenerāldirektora 2026.gada 29.jūnija rīkojumu Nr. 1.1/88/2026 “Par publisko iepirkumu veikšanu” izveidota Dabas aizsardzības pārvaldes iepirkumu komisija (turpmāk- Iepirkuma komisija). 
1.4. Iepirkuma priekšmets: Būvuzraudzības pakalpojumu sniegšana projektam Nr.2.2.3.3/3/25/I/001 “Ieguldījums Natura 2000 Latvijā I”, saskaņā ar Iepirkuma nolikumu,  tajā skaitā tehnisko specifikāciju, kas ietverta Iepirkuma nolikuma 2. pielikumā, un tās pielikumiem (turpmāk – Tehniskā specifikācija), prasībām. 
1.5. Pretendents drīkst iesniegt tikai 1 (vienu) Piedāvājuma variantu par vienu vai vairākām Iepirkuma priekšmeta daļām. Piedāvājums ir jāsniedz par visu Iepirkuma priekšmeta daļas apjomu. 
1.6. Iepirkuma nomenklatūras (CPV) kods:  71247000-1 (Būvdarbu uzraudzība).
1.7. Iepirkuma priekšmets sadalīts 5.daļās. Iepirkuma daļu apjoms un saturs norādīts Iepirkuma nolikuma 2. pielikumā “Tehniskā specifikācija”. 



1.8. Plānotā līguma darbības termiņš: 
	Iepirkuma daļas Nr. 
	Iepirkuma daļas nosaukums
	Paredzamais līguma izpildes termiņš (mēneši no būvdarbu uzsākšanas) 
	Būvprojekta lietas Nr.

	1.
	Būvdarbu būvuzraudzība Apiņu purvā, GNP-1 
	
28 mēneši

	BIS-BL-904522-10723

	2.
	Būvdarbu būvuzraudzība Purvaino mežu masīvā - Bauru mežā, GNP-2-1,GNP-2-2, GNP-2-3 
	28 mēneši

	BIS-BL-906474-12901

	3.
	Būvdarbu būvuzraudzība Brīnumpurvā, GNP-3 
	
28 mēneši


	BIS-BL-906446-12893

	4.
	Būvdarbu būvuzraudzība Baukalnu purvā, GNP-4 
	28 mēneši

	BIS-BL-906455-10722

	5.
	Būvdarbu būvuzraudzība Ķemeru tīrelī, ĶNP-1 
	28 mēneši

	BIS-BL-906488-13090



1.9.  Iepirkuma rezultātā paredzēts noslēgt 5 (piecus) iepirkuma līgumus, pa vienam katrā iepirkuma daļā saskaņā ar Publisko iepirkumu likuma  60.pantā noteikto, kā arī atbilstoši Iepirkuma nolikuma 8. pielikumam “Līguma projekts”. 
1.10. Līguma izpildes vieta: saskaņā ar tehnisko specifikāciju un būvprojektiem. 
1.11. Iepirkuma procedūras veids: atklāts konkurss atbilstoši Publisko iepirkumu likuma (turpmāk – PIL) un citos publisko iepirkumu regulējošajos normatīvajos aktos noteiktajam. 
1.12. Finansēšanas avots: Projekts Nr. 6.1.1.7/1/24/I/001 “Purvu ekosistēmu atjaunošana ĪADT”.

[bookmark: _Toc42401991]II PIEDĀVĀJUMA NOFORMĒŠANAS, IESNIEGŠANAS UN ATVĒRŠANAS KĀRTĪBA
2.1. Piegādātājs (PIL 1.panta 22.punkta izpratnē piegādātājs ir fiziskā vai juridiskā persona vai pasūtītājs, šādu personu apvienība jebkurā to kombinācijā, kas attiecīgi piedāvā tirgū veikt būvdarbus, piegādāt preces vai sniegt pakalpojumus) (turpmāk – Piegādātājs). Noformējot piedāvājumu, Piegādātājs ievēro Iepirkuma nolikumā noteiktās prasības un to, ka piedāvājums sastāv no atsevišķiem elektroniski sagatavotiem un parakstītiem dokumentiem, kas ietver:
2.1.1. Pieteikums dalībai Iepirkumā, kas sagatavots atbilstoši Elektronisko iepirkumu sistēmas (turpmāk- EIS) Iepirkuma profilā publicētajām veidlapām (formām) un     Nolikuma 1. pielikumam “Pieteikums dalībai Iepirkumā”;
2.1.2. Pretendenta tehniskais piedāvājums (turpmāk – Tehniskais piedāvājums), kas sagatavots atbilstoši EIS Iepirkuma profilā publicētajām veidlapām (formām) un Nolikuma 6.1. punktā noteiktajam; 
2.1.3. Pretendenta finanšu piedāvājums (turpmāk – Finanšu piedāvājums), kas sagatavots atbilstoši EIS Iepirkuma profilā publicētajām veidlapām (formām) un Nolikuma 6.2. punktā un 3. pielikumā “Finanšu piedāvājums” noteiktajam; 
2.1.4. Pretendenta atlases (kvalifikācijas) dokumenti, kas sagatavoti atbilstoši Nolikuma V sadaļai, EIS Iepirkuma profilā publicētajām veidlapām (formām), Nolikuma 4. pielikumam “Pieredzes apraksts”, Nolikuma 5. pielikumam “Speciālistu saraksts” un, ja attiecināms, Nolikuma 6. pielikumam “Apakšuzņēmēja vai personas, uz kuras iespējām Pretendents balstās, apliecinājums”. 
2.2. Iepirkuma nolikuma saņemšana, informācijas apmaiņas kārtība un papildu informācijas pieprasīšanas kārtība
2.2.1. Pasūtītājs nodrošina brīvu un tiešu elektronisku pieeju Iepirkuma nolikumam un tā pielikumiem, kuri ir Iepirkuma nolikuma neatņemamas sastāvdaļas, un citiem Iepirkuma procedūras dokumentiem Pasūtītāja pircēja profilā Elektronisko iepirkumu sistēmas (turpmāk – EIS) e-konkursu apakšsistēmā (https://www.eis.gov.lv/EKEIS/Supplier/Organizer/355);
2.2.2. Iepirkuma nolikums, tā grozījumi un cita informācija par Iepirkuma procedūras norisi tiek publicēta Pasūtītāja pircēja profilā EIS e-konkursu apakšsistēmā (https://www.eis.gov.lv/EKEIS/Procurement/Edit/176530);
2.2.3. paziņojums par Iepirkuma nolikumu un tā grozījumiem tiek publicēts Iepirkumu uzraudzības biroja (turpmāk – IUB) tīmekļvietnē: www.iub.gov.lv un Pasūtītāja pircēja profilā e-konkursu apakšsistēmā (https://www.eis.gov.lv/EKEIS/Procurement/Edit/176530);
2.2.4. uzaicinājums piedalīties Iepirkumā tiek publicēts Pasūtītāja pircēja profilā EIS e-konkursu apakšsistēmā https://www.eis.gov.lv/EKEIS/Procurement/Edit/176530) un IUB tīmekļvietnē www.iub.gov.lv ;
2.2.5. lejupielādējot Iepirkuma procedūras dokumentus, Pretendents (PIL 1.panta 24.punkta izpratnē – Pretendents ir piegādātājs, kurš ir iesniedzis piedāvājumu) (turpmāk – Pretendents) uzņemas atbildību sekot līdzi Iepirkuma komisijas sniegtajai papildu informācijai, t.sk. Iepirkuma nolikuma grozījumiem, kas tiek publicēta Pasūtītāja pircēja profilā EIS e-konkursu apakšsistēmā (https://www.eis.gov.lv/EKEIS/Procurement/Edit/176530);
2.2.6. informācijas apmaiņa starp Pasūtītāju, Piegādātājiem un Pretendentiem notiek tikai rakstveidā;
2.2.7. saziņas dokumentā ietver Iepirkuma procedūras nosaukumu un identifikācijas numuru;
2.2.8. ja Piegādātājs ir laikus pieprasījis papildu informāciju par Iepirkuma nolikumu, Iepirkuma komisija to sniedz 5 (piecu) darba dienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām un publicē atbildes, norādot arī uzdotos jautājumus, Pasūtītāja pircēja profilā EIS e-konkursu apakšsistēmā https://www.eis.gov.lv/EKEIS/Procurement/Edit/176530);
2.2.9. ja Pasūtītājs izdarījis grozījumus Iepirkuma procedūras dokumentos, tas ievieto informāciju par grozījumiem Pasūtītāja pircēja profilā EIS e-konkursu apakšsistēmā (https://www.eis.gov.lv/EKEIS/Procurement/Edit/176530) ne vēlāk kā dienā, kad atkārtoti publicēts paziņojums, ar kuru izsludināta iepirkuma procedūra. Nepieciešamības gadījumā tiek mainīts arī piedāvājumu iesniegšanas termiņš. 
2.3. [bookmark: _Toc496021982]Piedāvājumu iesniegšanas un atvēršanas vieta, datums, laiks un kārtība:
2.3.1. saskaņā ar PIL 39. panta pirmo daļu, piedāvājumi ir iesniedzami TIKAI ELEKTRONISKI, izmantojot EIS e-konkursu apakšsistēmu. Ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem un noraidīti. Pretendentu piedāvājumi, kas saņemti ārpus EIS e-konkursu apakšsistēmas, netiek atvērti un neatvērti tiek nosūtīti atpakaļ iesniedzējam.
2.3.2. informāciju par to, kā Piegādātājs var reģistrēties par Iepirkuma nolikuma saņēmēju skatīt: https://www.eis.gov.lv/EIS/Publications/PublicationView.aspx?PublicationId=883;
2.3.3. Piedāvājumu iesniegšanas termiņš un atvēršanas laiks, skatāms attiecīgajā paziņojumā;
2.3.4. Piedāvājumu atvēršana sākas 4 (četras) stundas pēc piedāvājumu iesniegšanas termiņa beigām, EIS e-konkursu apakšsistēmas Iepirkuma profilā;
2.3.5. Piedāvājumu atvēršana notiek izmantojot Valsts digitālās attīstības aģentūras uzturētā tīmekļvietnē www.eis.gov.lv pieejamos rīkus piedāvājumu elektroniskai saņemšanai;
2.3.6. iesniegto piedāvājumu atvēršanas procesam Pretendents var sekot līdzi tiešsaistes režīmā EIS e-konkursu apakšsistēmā;
2.3.7. ja Pretendents piedāvājuma datu aizsardzībai izmantojis piedāvājuma šifrēšanu, Pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām Iepirkuma komisijai jāiesniedz derīga elektroniskā atslēga ar paroli šifrētā dokumenta atvēršanai;
2.3.8. piedāvājumu vērtēšanu un lēmumu pieņemšanu Iepirkuma komisija veic slēgtā sēdē;
2.3.9. Pretendents līdz piedāvājumu iesniegšanas termiņa beigām var grozīt vai atsaukt iesniegto piedāvājumu, izmantojot attiecīgos EIS pieejamos rīkus;
2.3.10. atsaukumam ir bezierunu raksturs un tas izslēdz Pretendenta atsauktā piedāvājuma tālāku līdzdalību Iepirkumā.

2.4 Piedāvājumu noformēšanas kārtība
2.4.1. Piedāvājums jāiesniedz elektroniski EIS e-konkursu apakšsistēmā (https://www.eis.gov.lv/EKEIS/Procurement/Edit/176530), ievērojot šādas pretendenta izvēles iespējas:
2.4.1.1. izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šī Konkursa sadaļā ievietotās formas;
2.4.1.2. elektroniski aizpildāmos dokumentus, sagatavojot ārpus EIS e-konkursu apakšsistēmas un augšupielādējot sistēmas attiecīgajās vietnēs aizpildītas PDF formas, t.sk. ar formā integrētajiem failiem (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām);
2.4.2. Elektroniski sagatavoto piedāvājumu var šifrēt ar datu aizsardzības rīkiem (aizsargājot ar elektronisku atslēgu un paroli). Šādā gadījumā Pretendents ir atbildīgs par dokumenta atvēršanas un nolasīšanas iespējām;
2.4.3. Sagatavojot piedāvājumu, Pretendents ievēro, ka:
2.4.3.1. piedāvājuma dokumenti ir jāsagatavo atsevišķos elektroniskos dokumentos ar standarta biroja programmatūras rīkiem nolasāmā formātā. Tehniskais piedāvājums un finanšu piedāvājums jāaizpilda atsevišķā elektroniskā dokumentā ar Microsoft Office 2016 vai līdzvērtīgā (vai jaunākas programmatūras versijas) rīkiem lasāmā formātā;
2.4.3.2. iesniedzot piedāvājumu, Pretendents paraksta piedāvājumu ar EIS piedāvāto elektronisko parakstu vai drošu elektronisko parakstu. Pieteikumu paraksta pretendenta pārstāvēt tiesīgā persona ar Latvijas Republikas Uzņēmumu reģistrā vai atbilstošā reģistrā ārvalstīs nostiprinātām paraksta tiesībām vai tā pilnvarota persona, pievienojot pārstāvību apliecinošu dokumentu (skenēts dokuments PDF formātā vai ar drošu elektronisko parakstu parakstīts dokuments). Ja Pretendents ir piegādātāju apvienība, Pieteikums un apliecinājumi jāparaksta katras personas, kas iekļauta piegādātāju apvienībā, pārstāvim ar paraksta tiesībām vai tā pilnvarotai personai;
2.4.3.3. citus dokumentus Pretendents pēc saviem ieskatiem ir tiesīgs iesniegt elektroniskā formā, parakstot ar EIS piedāvāto elektronisko parakstu.
2.4.4. Iesniedzot piedāvājumu, Pretendents pilnībā atzīst visus Iepirkuma nolikumā (t.sk., tā pielikumos un formās, kuras ir ievietotas EIS e-konkursu apakšsistēmas šīs Iepirkuma procedūras sadaļā) ietvertos nosacījumus;
2.4.5. Piegādātājs piedāvājumu sagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp pievienotās datnes nedrīkst būt bojātas, neatbilstoši modificētas vai kļūdaini šifrētas, piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts;
2.4.6. Piedāvājuma dokumentiem jābūt skaidri salasāmiem, lai izvairītos no jebkādiem pārpratumiem. Vārdiem un skaitļiem jābūt bez iestarpinājumiem, izdzēsumiem vai labojumiem. Ja pastāvēs jebkāda veida pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem. Piedāvājumā iekļautajiem dokumentiem un to noformējumam jāatbilst Dokumentu juridiskā spēka likumam, Elektronisko dokumentu likumam un Ministru kabineta 2018. gada 4. septembra noteikumiem Nr.558 “Dokumentu izstrādāšanas un noformēšanas kārtība”. Ja dokumenta kopija nav apliecināta atbilstoši šajā apakšpunktā minēto normatīvo aktu prasībām, Pasūtītājs, ja tam rodas šaubas par iesniegtā dokumenta kopijas autentiskumu, var pieprasīt, lai Pretendents uzrāda dokumenta oriģinālu vai iesniedz apliecinātu dokumenta kopiju;
2.4.7. Pretendents ir tiesīgs apliecināt visus piedāvājumā esošos atvasinātos dokumentus un tulkojumus, iesniedzot vienu kopēju apliecinājumu, kas attiecas uz visiem atvasinātajiem dokumentiem un tulkojumiem (t.sk., ņemot vērā arī PIL 38.panta astotās daļas regulējumu);
2.4.8. Piedāvājums jāsagatavo latviešu valodā atbilstoši Valsts valodas likuma prasībām. Svešvalodā sagatavotiem piedāvājuma dokumentiem jāpievieno apliecināts tulkojums latviešu valodā saskaņā ar Ministru kabineta 2000.gada 22.augusta noteikumiem Nr.291 „Kārtība, kādā apliecināmi dokumentu tulkojumi valsts valodā”. Par dokumentu tulkojuma atbilstību oriģinālam atbild Pretendents;
2.4.9. ja Pretendenta ieskatā kāda no piedāvājuma sastāvdaļām ir uzskatāma par komercnoslēpumu, Pretendents to norāda savā piedāvājumā. Par komercnoslēpumu nevar tikt atzīta informācija, kas saskaņā ar normatīvajiem aktiem ir vispārpieejama, t.sk., Iepirkuma nolikumā iekļautā informācija;
2.4.10. Piegādātājs pilnībā sedz piedāvājuma sagatavošanas un iesniegšanas izmaksas;
2.4.11. iesniegtie piedāvājumi, izņemot, ja Pretendents piedāvājumu atsauc vai groza pirms piedāvājuma iesniegšanas termiņa beigām, paliek Pasūtītāja īpašumā.

III PRETENDENTU IZSLĒGŠANAS NOTEIKUMI
3.1. [bookmark: _Hlk4409478][bookmark: _Hlk124944774][bookmark: _Hlk123723712]Iepirkuma komisija PIL 42.panta noteiktajā kārtībā pārbauda, vai Pretendentam, kuram būtu piešķiramas līguma slēgšanas tiesības nav konstatējami PIL 42.panta otrās daļas 1.,2.,3.,4.,5.,6.,7.,10.,11.,12.,13. un 14.punktā noteiktie izslēgšanas iemesli. Pretendents tiek izslēgts no dalības iepirkuma procedūrā, ja uz to attiecas PIL 42.panta otrās daļas 1.,2.,3.,4.,5., 6.,7.,10.,11.,12.,13. un 14.punktā noteiktie izslēgšanas iemesli. 
Minētie izslēgšanas iemesli ir attiecināmi arī uz jebkuru no šādām personām:
1) uz personālsabiedrības biedru, ja Pretendents ir personālsabiedrība;
2) uz Pretendenta norādīto personu, uz kuras iespējām Pretendents balstās, lai apliecinātu, ka tā kvalifikācija atbilst paziņojumā par līgumu vai Konkursa dokumentos noteiktajām prasībām;
3) uz Pretendenta norādīto Apakšuzņēmēju, kura sniedzamo pakalpojumu vērtība ir vismaz 10 000 euro;
4) PIL 42. panta otrās daļas 1., 2. un 3. punkts — uz personām, kurām Pretendentā ir izšķirošā ietekme uz līdzdalības pamata normatīvo aktu par koncerniem izpratnē;
5) PIL 42. panta otrās daļas 1., 2. un 11. punkts — uz Pretendenta patieso labuma guvēju.
3.2. Iepirkuma komisija neizslēdz pretendentu no dalības iepirkuma procedūrā PIL 42.panta ceturtajā daļā noteiktajos gadījumos.
3.3. Pasūtītājs izslēdz pretendentu no dalības iepirkuma procedūrā PIL 42.panta otrās daļas 1., 2., 3., 4., 5. vai 6.punktā minēto iemeslu dēļ, pamatojoties uz informāciju, kuru tas iegūst saskaņā ar PIL 42.panta piektajā daļā noteikto kārtību.
3.4. Iepirkuma komisija atbilstoši 2022. gada 8. aprīļa Eiropas Komisijas Padomes regulai (ES) 2022/576 5.k pantā, ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, kas stājas spēkā 2022. gada 9. aprīlī, pārbauda vai  uz pretendentu, kuram saskaņā ar normatīvajiem aktiem publisko iepirkumu jomā būtu piešķiramas līguma slēgšanas tiesības, tā valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt pretendentu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja Pretendents ir personālsabiedrība, apakšuzņēmējiem, kuru sniedzamo pakalpojumu vērtība ir 10 000.00 EUR no kopējās iepirkuma līguma vērtības vai lielāka, ir noteiktas starptautiskās vai nacionālās sankcijas vai būtiskas finanšu tirgus intereses ietekmējošas Eiropas Savienības dalībvalsts vai Ziemeļatlantijas līguma organizācijas dalībvalsts sankcijas, un tas nav izslēdzams no dalības iepirkuma procedūrā atbilstoši Starptautisko un Latvijas Republikas nacionālo sankciju likuma 11.1 panta pirmajai daļai. Pretendents, kas atbilst minētajos pantos noteiktajiem izslēgšanas kritērijiem tiek izslēgts no dalības iepirkuma procedūrā. 
3.5. Atbilstoši PIL 2.² pantam Pretendentam jānodrošina, ka iepirkuma līguma izpildē netiek ietvertas Krievijas Federācijas un Baltkrievijas Republikas izcelsmes preces un pakalpojumi.
3.6. Lai Komisija pārbaudītu, vai uz ārvalstī reģistrētu vai pastāvīgi dzīvojošu personu, tostarp Latvijā reģistrēta Pretendenta vai PIL 42. panta trešajā daļā minētās personas valdes vai padomes locekli, pārstāvēttiesīgo personu, prokūristu vai personu, kura ir pilnvarota pārstāvēt kandidātu vai Pretendentu darbībās, kas saistītas ar filiāli, un kura pastāvīgi dzīvo ārvalstī, neattiecas PIL 42. panta otrajā daļā noteiktie izslēgšanas iemesli vai Starptautisko un Latvijas Republikas nacionālo sankciju likumā noteiktās sankcijas, Pretendentam 10 (desmit) darbdienu laikā no attiecīga pieprasījuma saņemšanas ir jāiesniedz kompetentas institūcijas izziņa, kas atspoguļo aktuālo informāciju par Pretendenta amatpersonām – valdes vai padomes locekļiem, pārstāvēttiesīgajām personām, prokūristiem vai personām, kuras ir pilnvarotas pārstāvēt kandidātu vai Pretendentu darbībās, kas saistītas ar filiāli, un kuras pastāvīgi dzīvo ārvalstī. Ja ārvalsts kompetentās institūcijas izziņa netiek izsniegta, to var aizstāt ar zvērestu. Ja zvēresta došanu attiecīgās valsts normatīvie akti neparedz, par PIL 42. panta otrās daļas 1., 2. vai 4. punktā minēto izslēgšanas iemeslu iesniedzams paša Pretendenta vai citas PIL 42. panta otrajā vai trešajā daļā minētās personas apliecinājums kompetentai izpildvaras vai tiesu varas iestādei, zvērinātam notāram vai kompetentai attiecīgās nozares organizācijai tās reģistrācijas vai pastāvīgās dzīvesvietas valstī. Par PIL 42. panta otrās daļas 5. vai 6. punktā minēto izslēgšanas iemeslu iesniedzams paša Pretendenta vai PIL 42. panta trešajā daļā minētās personas apliecinājums Pasūtītājam.

IV UZTICAMĪBAS NODROŠINĀŠANAI IESNIEGTO PIERĀDĪJUMU VĒRTĒŠANA
4.1. [bookmark: _Hlk210831468]Atbilstoši PIL 43.panta pirmajā daļā noteiktajam, ja Pasūtītājs konstatē, ka Pretendents būtu izslēdzams no dalības Iepirkuma procedūrā, pamatojoties uz PIL 42.panta otrās daļas  1., 4., 5., 6., 7., 10., 11., 12., 13. un 14. punktā minētajiem izslēgšanas iemesliem, tai skaitā saistībā ar PIL 42.panta trešās daļas 1., 4. un 5. punktā minēto personu, un nav piemērojami PIL 42.panta ceturtās daļas 2., 3., 4., 5. un 6. punktā noteiktie izņēmumi, Pasūtītājs dod Pretendentam tiesības termiņā, kas ir vismaz 10 dienas pēc informācijas pieprasījuma nosūtīšanas dienas, iesniegt skaidrojumu un pierādījumus, kas apliecina Pretendenta uzticamību saskaņā ar PIL 43. panta noteikumiem. 
4.2. Atbilstoši PIL 43.panta sestajā daļā noteiktajam, ja Pretendents 10 darbdienu laikā pēc pieprasījuma nosūtīšanas dienas neiesniedz PIL 43.panta otrajā daļā minētos dokumentus vai Pasūtītājs neuzskata iesniegto skaidrojumu un pierādījumus par pietiekamiem uzticamības atjaunošanai un tādu pašu un līdzīgu gadījumu novēršanai nākotnē, vai arī Pretendents neveic PIL 42. panta trešās daļas 2. un 3. punktā minēto personu nomaiņu saskaņā ar 43. panta piekto daļu, Pasūtītājs pieņem lēmumu izslēgt Pretendentu no turpmākās dalības iepirkuma procedūrā. 
4.3. Atbilstoši PIL 43.panta trešajā daļā noteiktajam, Pasūtītājs izvērtē Pretendenta vai personālsabiedrības biedra (ja Pretendents ir personālsabiedrība) skaidrojumā sniegto informāciju, veiktos pasākumus un to pierādījumus, ņemot vērā pārkāpuma smagumu un konkrētos apstākļus. Pasūtītājs var pieprasīt no attiecīgā pārkāpuma jomā kompetentajām institūcijām atzinumus par to, vai Pretendenta veiktie pasākumi ir pietiekami uzticamības atjaunošanai un tādu pašu un līdzīgu gadījumu novēršanai nākotnē. Atzinumu nepieprasa, ja Pasūtītājam ir pieejams attiecīgā pārkāpuma jomā kompetentās institūcijas atzinums par konkrētā Pretendenta veikto pasākumu pietiekamību uzticamības atjaunošanai un tādu pašu un līdzīgu gadījumu novēršanai nākotnē vai arī ja Pretendents ir iesniedzis šādu atzinumu.
4.4. Atbilstoši PIL 43. panta ceturtajā daļā noteiktajam, ja Pasūtītājs skaidrojumā sniegto informāciju un veiktos pasākumus uzskata par pietiekamiem uzticamības atjaunošanai un tādu pašu un līdzīgu gadījumu novēršanai nākotnē, Pasūtītājs pieņem lēmumu, ka attiecīgais Pretendents ir nodrošinājis uzticamību un nav izslēdzams no dalības iepirkuma procedūrā saskaņā ar PIL 42. panta ceturtās daļas 1. punktu. 
4.5. Atbilstoši PIL 43.panta piektajā daļā noteiktajam, ja Pretendents būtu izslēdzams no dalības iepirkuma procedūrā tādēļ, ka PIL 42. panta otrās daļas 1., 2., 3., 4., 5., 6., 7., 10., 11., 12., 13. un 14. punktā minētie pretendentu izslēgšanas iemesli attiecas uz PIL 42. panta trešās daļas 2. un 3. punktā minēto personu, uzticamība nodrošināma, Pretendentam nomainot PIL 42. panta trešās daļas 2. un 3. punktā minēto personu pret tādu personu, kura atbilst paziņojumā par līgumu vai Iepirkuma nolikumā noteiktajām prasībām un uz kuru nav attiecināmi PIL 42. panta otrās daļas 1., 2., 3., 4., 5., 6., 7., 10., 11., 12., 13. un 14. punktā minētie izslēgšanas iemesli. 
4.6. Atbilstoši PIL 43.panta septītajā daļā noteiktajam, PIL 43.pantā paredzētā iespēja nodrošināt uzticamības atjaunošanu atbilstoši PIL 43.panta otrajai un trešajai daļai nav attiecināma uz personu, par kuru tās reģistrācijas vai pastāvīgās dzīvesvietas valstī ir stājies spēkā galīgs un nepārsūdzams spriedums, ar kuru persona izslēgta no dalības iepirkuma procedūrās, un nav pagājis attiecīgajā spriedumā noteiktais termiņš, līdz kuram persona izslēdzama no dalības iepirkuma procedūrās





V PRETENDENTU KVALIFIKĀCIJA UN PRETENDENTU KVALIFIKĀCIJAS DOKUMENTI

	5.1. Pretendents atbilst šādām kvalifikācijas prasībām:
	5.2. Pretendents, lai pierādītu atbilstību Pasūtītāja noteiktajām kvalifikācijas prasībām, iesniedz šādus dokumentus:

	5.1.1. Pretendents piekrīt Iepirkuma nolikuma noteikumiem un spēj veikt Pasūtītājam Iepirkuma nolikuma prasībām atbilstošus pakalpojumu. 
	5.2.1. Pretendenta pieteikums par piedalīšanos Iepirkumā, kas sagatavots atbilstoši Iepirkuma nolikuma 1.pielikumā “Pretendenta pieteikums” noteiktajam. 
Ja Pretendenta iesniegto Pieteikumu par dalību Iepirkumā un piedāvājuma dokumentus parakstījusi pilnvarota persona, tad Pretendentam jāiesniedz pārstāvību apliecinošs dokuments (pilnvara vai tās apliecināta kopija). 
Piezīme: Ja piedāvājumu iesniedz piegādātāju apvienība vai personālsabiedrība, pieteikumā par dalību iepirkumā (Nolikuma 1. pielikums) papildus norāda visus tās dalībniekus un personu, kas Konkursā pārstāv attiecīgo piegādātāju apvienību vai personālsabiedrību.

	5.1.2. Pretendents normatīvajos aktos noteiktajā kārtībā ir reģistrēts Latvijas Republikas Uzņēmumu reģistra Komercreģistrā vai citā Pretendenta saimnieciskai darbībai atbilstošā reģistrā, vai līdzvērtīgā reģistrā ārvalstīs atbilstoši attiecīgās valsts normatīvo aktu prasībām*.

* Prasība attiecas arī uz personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība), kā arī apakšuzņēmējiem (ja Pretendents plāno piesaistīt apakšuzņēmējus).


	5.2.2. Pretendenta reģistrācijas faktu apliecinošs dokuments.* 
* Pretendenta, kas reģistrēts Latvijas Republikā, reģistrācijas faktu Iepirkuma komisija pārbauda Uzņēmumu reģistra vai Valsts ieņēmumu dienesta publiski pieejamajās datubāzēs. Šādā gadījumā Pretendentam reģistrācijas dokuments nav jāiesniedz.
Ārvalstī reģistrētam Pretendentam jāiesniedz kompetentas attiecīgās valsts institūcijas izsniegts dokuments (apliecināta kopija), kas apliecina Pretendenta reģistrāciju atbilstoši tās valsts normatīvo aktu prasībām. Ja tādas nav (reģistrācijas valsts normatīvais regulējums neparedz reģistrācijas apliecības izdošanu), tad Pretendents iesniedz informāciju par Pretendenta reģistrācijas numuru (ja tāds ir) un reģistrācijas laiku, kā arī norāda kompetento iestādi reģistrācijas valstī, kas nepieciešamības gadījumā var apliecināt reģistrācijas faktu.

	5.1.3. Iepirkuma līguma slēgšanas gadījumā pretendentam būs jābūt reģistrētam Latvijas Republikas Būvkomersantu reģistrā saskaņā ar Būvniecības likuma noteikumiem un Ministru kabineta 2014.gada 25.februāra noteikumiem Nr.116 „Būvkomersantu reģistrācijas noteikumi”*.

* Prasība attiecas arī uz katru personālsabiedrības biedru, piegādātāju apvienības dalībnieku (ja piedāvājumu iesniedz personālsabiedrība vai piegādātāju apvienība) vai apakšuzņēmēju (ja Pretendents plāno piesaistīt apakšuzņēmēju), ja tie sniegs pakalpojumus vai veiks būvdarbus, kuru veikšanai saskaņā ar normatīvajiem aktiem ir nepieciešama reģistrācija Būvkomersantu reģistrā. 
	5.2.3. Iepirkuma komisija Būvniecības informācijas sistēmā pārbaudīs, vai Pretendents ir reģistrēts Latvijas Republikas Būvkomersantu reģistrā. 
Par ārvalstī reģistrētu vai dzīvojošu personu jāiesniedz reģistrācijas, licencēšanas vai sertificēšanas faktu apliecinoši dokumenti.
Pretendentam, kurš uz piedāvājuma iesniegšanas dienu nav reģistrēts Latvijas Republikas Būvkomersantu reģistrā, jāiesniedz apliecinājums, ka gadījumā, ja tas tiks atzīts par uzvarētāju, tas 10 (desmit) darba dienu laikā pēc PIL 60.panta sestajā daļā minētā nogaidīšanas termiņa beigām, reģistrēsies Latvijas Republikas Būvkomersantu reģistrā (apliecinājums iekļauts Nolikuma 1.pielikumā).
Ārvalstī reģistrētam pretendentam, kurš uz piedāvājuma iesniegšanas dienu nav reģistrēts Latvijas Republikas Būvkomersantu reģistrā un kurš līguma izpildei piesaistīs ārvalstu būvspeciālistus, jāiesniedz apliecinājums, ka gadījumā, ja tas tiks atzīts par uzvarētāju, tas 10 (desmit) darba dienu laikā no dienas, kad tā speciālists būs iekļauts Būvniecības informācijas sistēmā, reģistrēsies Latvijas Republikas Būvkomersantu reģistrā (apliecinājums iekļauts Nolikuma 1.pielikumā). Attiecīgais termiņš objektīvu iemeslu dēļ var tikt pagarināts. 

	5.1.4. Pretendentam iepriekšējo 5 (piecu) gadu periodā (2021., 2022., 2023., 2024. un 2025. gadā, kā arī 2026. gadā līdz piedāvājuma iesniegšanas dienai) ir pieredze vismaz 1 (viena) hidrotehnisko un/vai meliorācijas sistēmu būvju grupā ietilpstošas sistēmas, būves vai objekta izbūves, pārbūves vai atjaunošanas būvuzraudzībā. Būvdarbiem jābūt pabeigtiem un objektam pieņemtam ekspluatācijā.
* Ja Pretendents piedāvājumu iesniedz vairākās Iepirkuma priekšmeta daļās, pieredze var tikt apliecināta ar minimāli nepieciešamo 1 (vienu) pieredzes objektu. 

	5.2.4. Pretendenta sagatavots pieredzes apraksts atbilstoši Nolikuma 4. pielikumam, pievienojot dokumentu kopijas (piemēram, līgumu, pasūtītāja atsauksmi, būvdarbu nodošanas–pieņemšanas aktu, aktu par būves pieņemšanu ekspluatācijā vai citus dokumentus), kas nepārprotami apliecina, ka Pretendents ir veicis hidrotehnisko un/vai meliorācijas sistēmu būvju grupā ietilpstoša objekta izbūves, pārbūves vai atjaunošanas būvdarbu būvuzraudzību, kā arī to, ka būvdarbi ir pabeigti un objekts pieņemts ekspluatācijā.
Ja pieredze tiek apliecināta ar ārvalstīs veiktu būvuzraudzību, Pretendents iesniedz dokumentus, kas nepārprotami apliecina atbilstību Nolikuma 5.1.4. punktā noteiktajām prasībām.
Pretendents, kas dibināts vēlāk nekā pirms pieciem gadiem, iesniedz informāciju par savu faktisko darbības periodu līdz piedāvājuma iesniegšanas dienai, ja tā apliecina atbilstību Nolikuma 5.1.4. punktā noteiktajām prasībām.
. 

	5.1.5. Pretendents līguma izpildei nodrošina kvalificētu un pieredzējušu personālu, tostarp galveno būvdarbu būvuzraugu, kurš ir tiesīgs veikt attiecīgajai iepirkuma priekšmeta daļai atbilstošu būvju būvuzraudzību un kuram iepriekšējo 5 (piecu) gadu periodā (2021., 2022., 2023., 2024. un 2025. gadā, kā arī 2026. gadā līdz piedāvājuma iesniegšanas dienai) ir pieredze galvenā būvdarbu būvuzrauga statusā vismaz viena hidrotehnisko un/vai meliorācijas sistēmu būvju grupā ietilpstoša objekta izbūves, pārbūves vai atjaunošanas būvdarbu būvuzraudzībā. Būvdarbiem jābūt pabeigtiem un objektam pieņemtam ekspluatācijā.
Ja Pretendents iesniedz piedāvājumu vairākām iepirkuma priekšmeta daļām, speciālista pieredzi var apliecināt ar minimāli nepieciešamo vienu pieredzes objektu.
Papildus minimālajām prasībām Pretendents līguma izpildē drīkst iesaistīt arī citus speciālistus.


	5.2.5. Pretendenta sagatavots speciālistu pieredzes apraksts atbilstoši Nolikuma 5. pielikumam, pievienojot dokumentu kopijas (piemēram, līgumu, pasūtītāja atsauksmi, būvdarbu nodošanas–pieņemšanas aktu, aktu par būves pieņemšanu ekspluatācijā vai citus dokumentus), kas nepārprotami apliecina, ka piedāvātais galvenais būvdarbu būvuzraugs ir veicis hidrotehnisko un/vai meliorācijas sistēmu būvju grupā ietilpstoša objekta izbūves, pārbūves vai atjaunošanas būvdarbu būvuzraudzību, kā arī to, ka objekts atbilst Nolikuma 5.1.5. punktā noteiktajām prasībām un būvdarbi ir pabeigti, bet objekts pieņemts ekspluatācijā.
Ja pieredze tiek apliecināta ar citā valstī veiktu būvuzraudzību, Pretendents iesniedz dokumentus, kas nepārprotami apliecina galvenā būvdarbu būvuzrauga pieredzes atbilstību Nolikuma 5.1.5. punktā noteiktajām prasībām.
Ja Pretendents piedāvā ārvalsts būvspeciālistu, tas piedāvājumam pievieno apliecinājumu, ka gadījumā, ja ar Pretendentu tiks noslēgts iepirkuma līgums, ne vēlāk kā piecu darbdienu laikā pēc iepirkuma līguma noslēgšanas normatīvajos aktos noteiktajā kārtībā iesniegs kompetentajai atzīšanas institūcijai deklarāciju par īslaicīgu profesionālo pakalpojumu sniegšanu Latvijas Republikā reglamentētā profesijā un iesniegs Pasūtītājam informāciju no atzīšanas institūcijas, kas apliecina, ka visi nepieciešamie dokumenti ir saņemti un attiecīgais speciālists ir iekļauts Būvniecības informācijas sistēmā.


	5.1.6. Pretendents var balstīties uz citu personu tehniskajām un profesionālajām iespējām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura. 
Pretendents var balstīties uz citu personu tehniskajām un profesionālajām iespējām tikai tad, ja šīs personas veiks būvdarbus vai sniegs pakalpojumus, kuru izpildei attiecīgās spējas ir nepieciešamas.
	5.2.6. Pretendents norāda informāciju par personām, uz kuru iespējām Pretendents balstās, lai apliecinātu savu atbilstību kvalifikācijas prasībām savā pieteikumā dalībai iepirkumā (Nolikuma 1. pielikums),  kā arī iesniedz personas, uz kuras iespējām Pretendents balstās, rakstisku apliecinājumu (Nolikuma 6. pielikums) par piedalīšanos iepirkuma procedūrā, kā arī apliecinājumu nodot Pretendenta rīcībā līguma izpildei nepieciešamos resursus gadījumā, ja ar Pretendentu tiek noslēgts iepirkuma līgums.
Ja apliecinājumu paraksta persona, kuras pārstāvības tiesības nav nostiprinātas Latvijas Republikas Uzņēmumu reģistrā, pievieno pārstāvības tiesības apliecinošu dokumentu. 

	5.1.7. Pretendents līguma izpildē drīkst piesaistīt apakšuzņēmējus. 
(PIL 1.panta 1.punkta izpratnē apakšuzņēmējs ir pretendenta nolīgta persona vai savukārt tās nolīgta persona, kura veic būvdarbus vai sniedz pakalpojumus iepirkuma līguma izpildei).
	· 5.2.7. Pretendents norāda informāciju par apakšuzņēmējiem un katram šādam apakšuzņēmējam izpildei nododamo iepirkuma līguma daļu savā pieteikumā dalībai iepirkumā (Nolikuma 1. pielikums), kā arī iesniedz katra apakšuzņēmēja rakstisku apliecinājumu (Nolikuma 6. pielikums) par piedalīšanos iepirkuma procedūrā. 
· Ja apliecinājumu paraksta persona, kuras pārstāvības tiesības nav nostiprinātas Latvijas Republikas Uzņēmumu reģistrā, pievieno pārstāvības tiesības apliecinošu dokumentu. 
Obligāti ir norādāmi apakšuzņēmēji (arī apakšuzņēmēju apakšuzņēmēji), kuru veicamo būvdarbu vai sniedzamo pakalpojumu vērtība ir 10 000 (desmit tūkstoši) euro vai lielāka. 
Apakšuzņēmēja sniedzamo būvdarbukopējo vērtību nosaka atbilstoši Publisko iepirkumu likuma 63.panta trešajā daļā noteiktajam.

	5.1.8. Pretendents var balstīties uz trešo personu iespējām, lai izpildītu prasības attiecībā uz Pretendenta finansiālo un saimniecisko stāvokli. 
Ja Pretendents balstās uz trešās personas finanšu  iespējām vai saimniecisko stāvokli, tad Pretendentam un attiecīgajai trešajai personai  ir jāuzņemas solidāra atbildība par visa līguma izpildi. 
	· 5.2.8. Pretendents norāda informāciju par personām, uz kuru iespējām Pretendents balstās, lai apliecinātu savu atbilstību kvalifikācijas prasībām savā pieteikumā dalībai iepirkumā (Nolikuma 1. pielikums),  kā arī iesniedz personas, uz kuras iespējām Pretendents balstās, rakstisku apliecinājumu (Nolikuma 6. pielikums) par piedalīšanos iepirkuma procedūrā, kā arī dokumentus, kas pierāda, ka iepirkuma līguma slēgšanas gadījumā personas, uz kuru iespējām Pretendents balstās, lai pierādītu savas finansiālās un saimnieciskās spējas, kopā ar Pretendentu uzņemsies solidāru atbildību par līguma izpildi, iesniedzot, piemēram, šo personu apliecinājumu vai vienošanos par sadarbību konkrētā iepirkuma līguma izpildē, kurā precīzi norādīts sadarbības un atbildības apjoms, joma, sadalījums, lai Pasūtītājs gūtu pamatotu pārliecību par trešās personas gatavību un iespēju nodot Pretendentam konkrētas finansiālās un saimnieciskās spējas, uzņemties solidāru atbildību par visa iepirkuma līguma izpildi

	5.1.9. Pretendents apliecina, ka ievēro starptautiskās un nacionālās sankcijas, kā arī būtisku finanšu un kapitāla tirgus intereses ietekmējošo Eiropas Savienības vai Ziemeļatlantijas līguma organizācijas dalībvalsts sankcijas.
	· 5.2.9. Pretendents aizpilda un pievieno piedāvājumam Nolikuma 7.pielikumu.

	5.1.10. Pretendents, kuram tiks piešķirtas iepirkuma līguma slēgšanas tiesības, pirms pakalpojumu sniegšanas uzsākšanas nodrošina līguma izpildē iesaistīto atbildīgo būvspeciālistu profesionālās civiltiesiskās atbildības obligāto apdrošināšanu atbilstoši Ministru kabineta 2014. gada 19. augusta noteikumu Nr. 502 "Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu" prasībām un iesniedz Pasūtītājam apdrošināšanas polises un dokumenta, kas apliecina apdrošināšanas prēmijas samaksu, kopijas.
Šī prasība attiecas arī uz personālsabiedrības biedru, piegādātāju apvienības dalībnieku vai apakšuzņēmēju, ja tie līguma izpildē nodrošina būvspeciālistus, kuriem saskaņā ar spēkā esošajiem normatīvajiem aktiem ir pienākums veikt profesionālās civiltiesiskās atbildības obligāto apdrošināšanu.
	· 5.2.10. Pretendents iesniedz brīvā formā sagatavotu apliecinājumu, ka gadījumā, ja tam tiks piešķirtas iepirkuma līguma slēgšanas tiesības, līdz līguma noslēgšanai līguma izpildē iesaistītajiem būvspeciālistiem būs spēkā normatīvajos aktos noteiktā profesionālās civiltiesiskās atbildības obligātā apdrošināšana.



5.3. Piegādātāji, kas apvienojušies piegādātāju apvienībā un iesnieguši kopīgu piedāvājumu, visi kopā ir uzskatāmi par vienu Pretendentu, tādējādi Iepirkuma nolikumā noteiktās atlases (kvalifikācijas) prasības ir izpildāmas visiem piegādātāju apvienības dalībniekiem (personālsabiedrības dalībniekiem) kopā, izņemot Iepirkuma nolikuma 5.1.2., 5.1.3. un 5.1.4. apakšpunktos noteikto, kas ir izpildāms katram piegādātāju apvienības dalībniekam atsevišķi.
5.4. Gadījumā, ja Pretendents ir piegādātāju apvienība, tad iesniedzot piedāvājumu, piegādātāju apvienība iesniedz arī dalībnieku parakstītu dokumentu (apliecinājumu vai vienošanos), kas apliecina katra piegādātāju apvienības dalībnieka uzņemtās konkrētās saistības attiecībā uz šī Iepirkuma realizāciju un piedalīšanos Iepirkuma līguma izpildē un atbildības sadalījumu.
5.5. Ja Pretendents ir piegādātāju apvienība, tad piegādātāju apvienība iesniedz apliecinājumu, ka gadījumā, ja piegādātāju apvienība tiks noteikta par uzvarētāju šajā Iepirkumā, 10 (desmit) darba dienu laikā piegādātāju apvienība normatīvajos aktos noteiktā kārtībā reģistrēs pilnsabiedrību vai komandītsabiedrību vai normatīvajos aktos noteiktā kārtībā noslēgs sabiedrības līgumu. Pirms Iepirkuma līguma noslēgšanas personu apvienībai jānodibina pilnsabiedrība vai komandītsabiedrība, par to rakstiski informējot Pasūtītāju, vai jānoslēdz sabiedrības līgums un viens tā eksemplārs (oriģināls vai kopija, ja tiek uzrādīts oriģināls) jāiesniedz Pasūtītājam.
5.6.  Ja Pretendents balstās uz citas personas iespējām, lai apliecinātu savu atbilstību Iepirkuma nolikumā noteiktajām kvalifikācijas prasībām, Pretendentam ir pienākums pierādīt Pasūtītājam, ka viņa rīcībā būs nepieciešamie resursi, iesniedzot šīs personas un Pretendenta parakstītu apliecinājumu vai vienošanos par sadarbību un/vai resursu nodošanu Pretendenta rīcībā Iepirkuma līguma izpildei. 
5.7. Pretendentam savā Piedāvājumā jānorāda visi tie apakšuzņēmēji, kuru veicamo būvdarbu vai sniedzamo pakalpojumu vērtība ir 10 000 (desmit tūkstoši) euro vai lielāka, un katram šādam apakšuzņēmējam izpildei nododamo iepirkuma līguma daļu. 
5.8. Izziņas un citus dokumentus, kurus PIL noteiktajos gadījumos izsniedz Latvijas kompetentās institūcijas, Pasūtītājs pieņem un atzīst, ja tie izdoti ne agrāk kā 1 (vienu) mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus Pasūtītājs pieņem un atzīst, ja tie izdoti ne agrāk kā 6 (sešus) mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu. 
5.9. Informācija Pretendentiem par Eiropas vienoto iepirkuma procedūras dokumentu (nav obligāts Pretendentu atlases dokuments): 
5.9.1. Pasūtītājs pieņem Eiropas vienoto iepirkuma procedūras dokumentu kā sākotnējo pierādījumu atbilstībai paziņojumā par līgumu vai Iepirkuma procedūras dokumentos noteiktajām Pretendentu atlases prasībām. Ja piegādātājs izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst paziņojumā par līgumu vai Iepirkuma procedūras dokumentos noteiktajām Pretendentu atlases prasībām, tas iesniedz šo dokumentu arī par katru personu, uz kuras iespējām tas balstās, lai apliecinātu, ka tā kvalifikācija atbilst paziņojumā par līgumu vai Iepirkuma procedūras dokumentos noteiktajām prasībām, un par tā norādīto apakšuzņēmēju, kura veicamo būvdarbu vai sniedzamo pakalpojumu vērtība ir vismaz 10 000 euro. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku;
5.9.2. Piegādātājs var pasūtītājam iesniegt Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja apliecina, ka tajā iekļautā informācija ir pareiza;
5.9.3. Pasūtītājam jebkurā Iepirkuma procedūras stadijā ir tiesības prasīt, lai Pretendents iesniedz visus vai daļu no dokumentiem, kas apliecina atbilstību paziņojumā par līgumu vai Iepirkuma procedūras dokumentos noteiktajām Pretendentu atlases prasībām;
5.9.4. Iepirkuma nolikuma 5.9. punktā norādītais Eiropas vienotais iepirkuma procedūras dokuments ir pieejams aizpildīšanai EIS: http://espd.eis.gov.lv. 

VI PRETENDENTA TEHNISKĀ UN FINANŠU PIEDĀVĀJUMA IZVĒRTĒŠANAI IESNIEDZAMIE DOKUMENTI
6.1. Tehniskais piedāvājums:
6.1.1. Pretendents tehnisko piedāvājumu, par katru iepirkuma daļu atsevišķi, sagatavo atbilstoši Iepirkuma nolikuma 2. pielikuma “Tehniskā specifikācija/Tehniskais piedāvājums” noteiktajām prasībām, iekļaujot visas Iepirkuma nolikuma 2.pielikuma veidnē “Tehniskā specifikācija/Tehniskais piedāvājums” norādītās Pasūtītāja prasības un pamatojot savas spējas izpildīt visus Iepirkuma tehniskajā specifikācijā izvirzītās prasības tajos noteiktajā kvalitātē un termiņos. 
6.1.2. Gadījumā, ja izvirzītajās minimālajās tehniskajās specifikācijās (2.pielikums) norādīts konkrēts preču vai standarta nosaukums vai kāda cita norāde uz specifisku preču izcelsmi, īpašu procesu, zīmolu, Pretendents var piedāvāt ekvivalentas preces vai atbilstību ekvivalentiem standartiem, kas atbilst Pasūtītāja izvirzītajām minimālajām tehniskajām specifikācijām, parametriem un nodrošina minimālajās tehniskajās specifikācijās izvirzītās prasības. Gadījumā, ja Pretendents savā tehniskajā piedāvājumā atsaucas uz kādu no Latvijas nacionālajiem standartiem vai Eiropas adaptētajiem standartiem, piemēram, ISO un/vai DIN, un/vai citiem Latvijas vai Eiropas adaptētajiem standartiem, Pretendents papildus savam tehniskajam piedāvājumam pievieno dokumentāciju un/vai paskaidrojuma rakstu, kurā ir norādīts, kuri tehniskie parametri ir atbilstoši un pierādāmi kā atbilstoši Pasūtītāja izvirzītajām minimālajām tehniskajām specifikācijām ar Latvijas nacionālajiem un/vai Eiropas adaptētajiem standartiem

6.2. Finanšu piedāvājums:
6.2.1.  Pretendents finanšu piedāvājumu sagatavo un iesniedz atbilstoši Iepirkuma nolikuma 3.pielikumā “Finanšu piedāvājums” noteiktajām prasībām par to Iepirkuma priekšmeta daļu vai daļām, par kurām Pretendents vēlas sniegt piedāvājumu. 
6.2.2. Pretendents finanšu piedāvājumā norāda cenu ar precizitāti divas (divas) zīmes aiz komata. Ja būs norādītas vairāk kā 2 (divas) zīmes aiz komata, noapaļošana netiks veikta un Iepirkuma komisija ņems vērā tikai 2 (divas) zīmes aiz komata. 
6.2.3. Finanšu piedāvājumā norādītajās cenās jāiekļauj visas izmaksas, kas attiecas un ir saistītas ar iepirkuma līguma izpildi, tajā skaitā visi Latvijas Republikas normatīvajos aktos paredzētie nodokļi, izņemot PVN. 
6.2.4. Pretendenta finanšu piedāvājumā norādītajām pakalpojumu cenām ir jābūt nemainīgām visā Iepirkuma līguma darbības laikā, izņemot Iepirkuma līgumā (8. pielikums) minētos gadījumus. Iespējamā inflācija, tirgus apstākļu maiņa vai jebkuri citi apstākļi nevar būt par pamatu cenas paaugstināšanai, un šo procesu radītās sekas Pretendentam ir jāprognozē un jāaprēķina, sagatavojot finanšu piedāvājumu. 

VII PIEDĀVĀJUMU VĒRTĒŠANA
7.1. Iepirkuma komisija veic Pretendentu iesniegto piedāvājumu vērtēšanu slēgtā sēdē un pārbauda piedāvājumu atbilstību visām Iepirkuma nolikumā noteiktajām prasībām, un izvēlas piedāvājumu saskaņā ar izraudzīto piedāvājuma izvēles kritēriju, katrā iepirkuma daļā atsevišķi.
7.2. Iepirkuma komisija Pretendentu piedāvājumu izvērtēšanu veic šādos posmos:
7.2.1.  Piedāvājumu noformējuma pārbaude: Iepirkuma komisija izvērtē, vai piedāvājums sagatavots un noformēts atbilstoši Iepirkuma nolikuma II nodaļas prasībām. Pretendenti, kuru piedāvājumi nav noformēti atbilstoši Iepirkuma nolikuma II nodaļas prasībām, no tālākās dalības Iepirkumā tiek noraidīti, ja Iepirkuma komisija konstatē, ka Pretendenta piedāvājuma neatbilstība Iepirkuma nolikuma II nodaļas prasībām ir būtiska.
7.2.2. Finanšu piedāvājuma pārbaude: 
7.2.2.1. Iepirkuma komisija izvērtē Pretendenta iesniegtā finanšu piedāvājuma atbilstību Iepirkuma nolikuma 6.2. punktā un 3. pielikumā “Finanšu piedāvājums” noteiktajām Pasūtītāja prasībām finanšu piedāvājuma sagatavošanā; 
7.2.2.2. Iepirkuma komisija piedāvājumu vērtēšanas laikā pārbauda, vai piedāvājumā nav aritmētisku kļūdu. Ja Iepirkuma komisija konstatē šādas kļūdas, tā šīs kļūdas izlabo. Par kļūdu labojumu un laboto piedāvājuma summu Iepirkuma komisija paziņo Pretendentam, kura pieļautās kļūdas labotas. Vērtējot finanšu piedāvājumu, Iepirkuma komisija ņem vērā labojumus;
7.2.2.3. Ja Iepirkuma komisijai Pretendenta piedāvājums šķitīs nepamatoti lēts, tā pieprasīs Pretendentam sniegt skaidrojumu par piedāvāto cenu vai izmaksām, ievērojot PIL 53.pantā noteikto; 
7.2.2.4. Pretendentu piedāvājumi, kuri neatbilst Iepirkuma nolikuma 6.2. punktā un  3. pielikumā “Finanšu piedāvājums” noteiktajām Pasūtītāja prasībām finanšu piedāvājuma sagatavošanā, tiks noraidīti un netiks tālāk vērtēti;
7.2.3. Tehniskā piedāvājuma atbilstības pārbaude:
7.2.3.1. Iepirkuma komisija izvērtē Pretendenta tehniskā piedāvājuma atbilstību Iepirkuma nolikuma 6.1. punktam,  Pasūtītāja prasībām un iesniegtajiem dokumentiem; 
7.2.3.2. Piedāvājumu vērtēšanas gaitā Iepirkuma komisija ir tiesīga pieprasīt, lai tiek izskaidrota tehniskajā piedāvājumā iekļautā informācija; 
7.2.3.3. Pretendentu piedāvājumi, kuri neatbilst Iepirkuma nolikumā noteiktajām Pasūtītāja prasībām tehniskā piedāvājuma sagatavošanā, tiks noraidīti un netiks tālāk vērtēti. 
7.2.4. [bookmark: _Hlk56692272]Piedāvājuma vērtēšana: 
7.2.4.1. Komisija vērtē piedāvājumus pēc saimnieciski visizdevīgākā piedāvājuma noteikšanas kritērijiem. Katrs iepirkuma komisijas loceklis katru piedāvājumu vērtē individuāli pēc visiem nolikumā norādītajiem vērtēšanas kritērijiem. 
7.2.4.2. Vērtēšanas kritēriji un metodika:

	Nr.p.k.
	Kritērijs
	Maksimālais punktu skaits
	Vērtējuma atšifrējums

	1.
	(K1) Finanšu piedāvājumā norādīta cena par līguma izpildi (bez PVN).
	90
	Šajā kritērijā pretendenta piedāvājumam ar viszemāko cenu tiks piešķirts maksimālais punktu skaits (50), bet pārējiem piedāvājumiem punkti tiks aprēķināti proporcionāli attiecībā pret piedāvājumu ar viszemāko cenu saskaņā ar šādu algoritmu: K1 = (A/B) x P, kur A = Zemākā piedāvātā cena; B = Konkrētā piedāvājuma cena; P = Kritērija maksimālais punktu skaits (50), K1= iegūto punktu skaits, noapaļots līdz diviem cipariem aiz komata.

	2.
	(K2) Galvenā būvdarbu būvuzrauga pieredze. 
	10
	Par pretendenta atbildīgā būvdarbu vadītāja pieredzi tiek piešķirti:
10 punkti - ja pretendenta norādītajam būvdarbu galvenajam būvdarbu būvuzraugam ne vairāk kā iepriekšējo 5 (piecu) gadu laikā, kā arī periodā līdz piedāvājuma iesniegšanas dienai, ir pieredze 3 un vairāk hidrotehnisko vai meliorācijas sistēmu būvju izbūves, pārbūves vai atjaunošanas darbu būvuzraudzībā.  
5 punkti - ja pretendenta norādītajam būvdarbu galvenajam būvdarbu būvuzraugam ne vairāk kā iepriekšējo 5 (piecu) gadu laikā, kā arī periodā līdz piedāvājuma iesniegšanas dienai, ir pieredze 2 hidrotehnisko vai meliorācijas sistēmu būvju izbūves, pārbūves vai atjaunošanas darbu būvuzraudzībā 

	
	
	
	

	Kopā
	100
	P=K1+K2
P –punktu skaits kopā;
K – vērtēšanas kritērijs.

	



7.2.5. Iespējamo līguma slēgšanas tiesību piešķiršana: 
7.2.5.1. Komisija līguma slēgšanas tiesības piešķir katrā iepirkuma priekšmeta daļā atsevišķi tam pretendentam, kas ir iesniedzis Iepirkuma dokumentācijas prasībām atbilstošu piedāvājumu un ieguvis visaugstāko novērtējumu atbilstoši Nolikuma 7.2.4.2. punktā noteiktajiem vērtēšanas kritērijiem un metodikai. 
7.2.5.2. Ja Iepirkuma komisija pirms lēmuma pieņemšanas par iespējamo līguma slēgšanas tiesību piešķiršanu konstatē, ka vairāku piedāvājumu novērtējums atbilstoši izraudzītajam piedāvājuma izvēles kritērijam ir vienāds, Iepirkuma komisija izvēlas piedāvājumu: 
7.2.5.2.1. kurš ieguvis augstāku novērtējumu vērtēšanas kritērijā Nr. K2 “Galvenā (atbildīgā) būvdarbu būvuzrauga pieredze”; 
7.2.5.2.2. ja vairāku piedāvājumu novērtējums arī tad ir vienāds, Iepirkuma komisija izvēlas piedāvājumu, kurš ieguvis augstāku novērtējumu vērtēšanas kritērijā Nr. K1 “Finanšu piedāvājumā norādīta cena par līguma izpildi (bez PVN)”; 
7.2.5.2.3. ja vairāku piedāvājumu novērtējums arī tad ir vienāds, uzvarētājs tiks noteikts, veicot izlozi Pretendentu klātbūtnē. 
7.2.6. Pretendentu kvalifikācijas pārbaude:
7.2.6.1.  Iepirkuma komisija veic Pretendentu kvalifikācijas pārbaudi, kuras laikā Iepirkuma komisija pārbauda Pretendenta atbilstību Iepirkuma nolikuma V nodaļā noteiktajām kvalifikācijas prasībām. 
7.2.6.2. Iepirkuma komisija ir tiesīga veikt Pretendentu kvalifikācijas atbilstības pārbaudi tikai tam Pretendentam, kuram būtu piešķiramas Iepirkuma līguma slēgšanas tiesības. 
7.2.6.3. Ja Pretendents, kuram Iepirkumā būtu piešķiramas Iepirkuma līguma slēgšanas tiesības, ir iesniedzis Eiropas vienoto Iepirkuma procedūras dokumentu kā sākotnējo pierādījumu atbilstībai pretendentu atlases (kvalifikācijas) prasībām, kas noteiktas Iepirkuma nolikumā, Iepirkuma komisija pieprasa Pretendentam iesniegt dokumentus, kas apliecina Pretendenta atbilstību Pretendenta atlases (kvalifikācijas) prasībām. 
7.2.6.4. Pretendents tiek noraidīts un piedāvājums netiek tālāk izvērtēts, ja Iepirkuma komisija konstatē, ka:
7.2.6.4.1. Pretendents neatbilst kādai no Iepirkuma nolikuma V nodaļā noteiktajai kvalifikācijas prasībai; 
7.2.6.4.2. Pretendents iesniedzis nepatiesu informāciju savas kvalifikācijas novērtēšanai vai vispār nav iesniedzis pieprasīto informāciju, vai kvalifikācijas dokumenti nav iesniegti atbilstoši Iepirkuma nolikuma V nodaļā noteiktajām prasībām un to saturs neatbilst Iepirkuma nolikuma V nodaļā noteiktajām prasībām; 
7.2.6.4.3. ja Pretendents nav iesniedzis kādu no Iepirkuma nolikuma V nodaļā minētajiem kvalifikācijas dokumentiem. 
7.2.7. Pretendentu izslēgšanas gadījumu pārbaude
7.2.7.1. Iepirkuma komisija, lai pārliecinātos par Pretendentu, kuram būtu piešķiramas Iepirkuma līguma slēgšanas tiesības, ka uz viņu neattiecas Iepirkuma nolikuma III nodaļā norādītie Pretendentu izslēgšanas noteikumi, veic pārbaudi par Pretendentu atbilstoši PIL 42. pantā noteiktajai kārtībai un Starptautisko un Latvijas Republikas nacionālo sankciju likuma 11.1 panta pirmās daļas noteikumiem. 


VIII IEPIRKUMU KOMISIJAS TIESĪBAS UN PIENĀKUMI
8.1. Iepirkuma komisijas darbu organizē un vada Iepirkuma komisijas priekšsēdētājs. Iepirkuma komisijas priekšsēdētājs nosaka Iepirkuma komisija sēdes vietu, laiku un kārtību, kā arī sasauc un vada Iepirkuma komisijas sēdes.
8.2. Iepirkuma komisija savas kompetences ietvaros pieņem lēmumus, kā arī veic citas darbības saskaņā ar Iepirkuma nolikumu un PIL.
8.3. Iepirkuma komisija lēmumus pieņem sēdēs. Iepirkuma komisija ir lemttiesīga, ja tās sēdē piedalās vismaz divas trešdaļas Iepirkuma komisijas locekļu, bet ne mazāk kā trīs locekļi. Iepirkuma komisija pieņem lēmumus ar vienkāršu balsu vairākumu. Ja Iepirkuma komisijas locekļu balsis sadalās vienādi, izšķirošā ir Iepirkuma komisijas priekšsēdētāja balss. Iepirkuma komisijas loceklis nevar atturēties no lēmuma pieņemšanas.
8.4. Iepirkuma komisijas tiesības un pienākumi:
8.4.1. izskatīt Pretendenta piedāvājumu un izvērtēt piedāvājuma atbilstību Iepirkuma nolikumā noteiktajām prasībām;
8.4.2. pieņemt lēmumu par Pretendenta piedāvājuma neizskatīšanu un Pretendenta izslēgšanu no turpmākas dalības Iepirkuma procedūrā, ja uz Pretendentu attiecas PIL 42. panta otrajā daļā 1.,2.,3.,4.,5.,6.,7.,10.,11.,12.,13. un 14.punktā noteiktie izslēgšanas iemesli un Starptautisko un Latvijas Republikas nacionālo sankciju likuma 11.1 panta pirmajā daļā noteiktie izslēgšanas nosacījumi;
8.4.3. izslēgt Pretendentu no turpmākās dalības Iepirkuma procedūrā, ja Pretendents nav iesniedzis visu Iepirkuma komisijas pieprasīto informāciju vai ir sniedzis nepatiesu informāciju (saskaņā ar PIL 43.panta trešajā daļā noteikto);
8.4.4. izslēgt Pretendentu no turpmākas dalības Iepirkuma procedūrā, ja Pretendenta piedāvājums neatbilst Iepirkuma nolikumā noteiktajām prasībām;
8.4.5. izslēgt Pretendentu no turpmākas dalības Iepirkuma procedūrā, ja Pretendents iesniedzis nepamatoti lētu piedāvājumu. Iepirkuma komisija pirms šī piedāvājuma iespējamās noraidīšanas rakstveidā pieprasa Pretendentam iesniegt detalizētu paskaidrojumu par būtiskajiem piedāvājuma nosacījumiem atbilstoši PIL 53. pantā noteiktajam;
8.4.6. ja Iepirkuma komisija konstatē, ka atbilstoši PIL 44. un 46.panta noteikumiem iesniegtajos piedāvājuma dokumentos ietvertā informācija ir neskaidra vai nepilnīga, tā pieprasa, lai Pretendents vai kompetenta institūcija izskaidro vai papildina šajos dokumentos ietverto informāciju. Iepirkuma komisija termiņu nepieciešamās informācijas iesniegšanai nosaka samērīgi ar laiku, kas nepieciešams šādas informācijas sagatavošanai un iesniegšanai;
8.4.7. ja Iepirkuma komisija saskaņā ar Iepirkuma nolikuma 8.4.6. apakšpunktā noteikto (atbilstoši PIL 41.panta sestajai daļai) ir pieprasījusi izskaidrot vai papildināt iesniegtos dokumentus, bet Pretendents to nav izdarījis atbilstoši Iepirkuma komisijas noteiktajām prasībām, Iepirkuma komisijai nav pienākuma atkārtoti pieprasīt, lai tiek izskaidrota vai papildināta šajos dokumentos ietvertā informācija. Šādā gadījumā Iepirkuma komisija Pretendenta piedāvājumu vērtē pēc tās rīcībā esošās informācijas;
8.4.8. pieaicināt ekspertu Pretendentu piedāvājuma vērtēšanas procesā, tajā skaitā Pretendenta kvalifikācijas pārbaudes, tehniskā un finanšu piedāvājuma atbilstības pārbaudes procesā;
8.4.9. pieņemt lēmumu par Iepirkuma rezultātiem;
8.4.10. informēt visus Pretendentus par pieņemto Iepirkuma komisijas lēmumu PIL 37. pantā noteiktajā kārtībā;
8.4.11. pārtraukt Iepirkumu, ja Pretendenta piedāvātā līgumcena pārsniegs Pasūtītāja budžeta finanšu iespējas.

IX PRETENDENTA TIESĪBAS UN PIENĀKUMI
9.1. Pretendenta tiesības un pienākumi:
9.1.1. piedalīšanās Iepirkumā ir Pretendenta brīvas gribas izpausme. Iesniedzot savu piedāvājumu dalībai Iepirkumā, Pretendents visā pilnībā pieņem un ir gatavs pildīt visas šajā Iepirkuma nolikumā noteiktās prasības. Piedāvājuma iesniegšana apliecina Pretendenta piekrišanu visiem šī Iepirkuma nolikuma noteikumiem;
9.1.2. Pretendentam ir pienākums rakstveidā un Iepirkuma komisijas norādītajā termiņā sniegt atbildes uz Iepirkuma komisijas pieprasījumiem. Šī noteikuma neievērošana bez attaisnojoša iemesla un Iepirkuma komisijas pieprasījumu neizpilde var būt par iemeslu, lai Pretendenta piedāvājums tiktu noraidīts tālākai izskatīšanai un netiktu vērtēts;
9.1.3. Pretendentam ir pienākums no Pasūtītāja saņemtos Iepirkuma materiālus nenodot trešajām personām un izmantot tos tikai piedāvājuma izstrādei;
9.1.4. Pretendentam atbilstoši PIL 68. pantā noteiktajam ir tiesības iesniegt Iepirkumu uzraudzības birojam iesniegumu par Iepirkuma komisijas darbību attiecībā uz Iepirkuma likumību, ja tas uzskata, ka Iepirkuma komisija nav ievērojusi iepirkumu regulējošo normatīvo aktu prasības un tādējādi pārkāpusi Pretendenta likumīgās tiesības un intereses;
9.1.5. Pretendentam ir tiesības pieprasīt Pasūtītājam piedāvājumā iekļautās konfidenciālās informācijas neizpaušanu atbilstoši normatīvo aktu prasībām.

X IEPIRKUMA LĪGUMS
10.1. Iepirkuma līguma projekts ir iekļauts Iepirkuma nolikumā (skatīt Iepirkuma nolikuma 8. pielikumu “Līguma projekts”). Iesniedzot piedāvājumu, Pretendents piekrīt visiem Iepirkuma līguma noteikumiem un apņemas tos pildīt.
10.2. Pasūtītājs slēdz Iepirkuma līgumu ar Iepirkuma komisijas izraudzīto piegādātāju, kurš iesniedzis Iepirkuma nolikuma un tehniskās specifikācijas prasībām atbilstošu piedāvājumu un atzīts par pretendentu kuram piešķiramas līguma slēgšanas tiesības saskaņā ar nolikumā noteikto piedāvājuma izvēles kritēriju. 
10.3. Iepirkuma komisija lēmumu par Iepirkuma rezultātiem paziņo visiem Pretendentiem rakstiski 3 (trīs) darba dienu laikā pēc tam, kad Iepirkuma komisija pieņēmusi lēmumu slēgt Iepirkuma līgumu, izbeigt vai pārtraukt Iepirkumu.
10.4. Iepirkuma līgumu starp Pasūtītāju un Iepirkuma uzvarētāju noslēdz atbilstoši PIL 60. pantā noteiktajam.
10.5. Ja izraudzītais Pretendents atsakās slēgt Iepirkuma līgumu ar Pasūtītāju, komisija pieņem lēmumu slēgt Iepirkuma līgumu ar nākamo Pretendentu, kuram būtu piešķiramas līguma slēgšanas tiesības, vai pārtraukt Iepirkumu, neizvēloties nevienu piedāvājumu. Ja pieņemts lēmums slēgt Iepirkuma līgumu ar nākamo Pretendentu, kuram būtu piešķiramas līguma slēgšanas tiesības, bet tas atsakās slēgt Iepirkuma līgumu, Iepirkuma komisija pieņem lēmumu pārtraukt Iepirkumu, neizvēloties nevienu piedāvājumu.
10.6. Iepirkuma līguma izpildē iesaistīto apakšuzņēmēju nomaiņa un jaunu apakšuzņēmēju piesaiste, ja tādi ir piesaistīti, tiek veikta atbilstoši PIL 62. panta tiesiskajam regulējumam.
10.7. Pasūtītājs veic Iepirkuma līguma grozījumus atbilstoši PIL 61.pantā un Iepirkuma līguma projektā (9. pielikums) noteiktajam.

XI IEPIRKUMA NOLIKUMA PIELIKUMI
1. pielikums – “Pieteikums dalībai Iepirkumā”;
2. pielikums – “Tehniskā specifikācija/Tehniskais piedāvājums”; 
3. pielikums – “Finanšu piedāvājums”;
4. pielikums – “Pieredzes apraksts”; 
5. pielikums – “Speciālistu saraksts”; 
6. pielikums – “Apakšuzņēmēja vai personas, uz kuras iespējām Pretendents balstās, apliecinājums”; 
7. pielikums – “Apliecinājums par starptautisko un nacionālo sankciju ievērošanu”
8. pielikums – “Līguma projekts”. 
